Այսօր մարզպետարանի առջև հավաքված աշխատողները հայտնեցին, որ Քիմպրոմում աշխատավարձի նոր պարտքեր են կուտակվել: Անցած 7 ամիներին աշխատողներին վճարել են ընդամենը 2014թ.-ի դեկտեմբերի կես ամսվա աշխատավարձը. «Սեփականատերը չի վճարել նաև «Քիմպրոմի» ՋԷԿ-ի 100 աշխատողների 2011թ.-ի 5 ամիսների աշխատավարձը: ՋԷԿ-ի աշխատողները 3 տարի առաջ իրենց աշխառավարձի պահանջով դիմել են Լոռու մարզի ընդհանուր իրավասության դատարան և դատը շահել են. «Պետություն չկա, իշխանություն չկա, որ կարողանան դառարանի վճիռը ի կատար ածել: Էդ որ մի հասարակ քաղաքացի լիներ, թևերը կոլորեին, կտանեին: Իսկ հենց որ խոսքը օլիգարխի է վերաբերվում, թե ով է էդ օլիգարխը մենք էլ չգիտենք, չենք կարողանում մեր հալալ աշխատավարձը ստանալ»,- հայտնեց ամոնիակի արտադրամասի հերթափոխի պետ Հրաչիկ Մարտիրոսյանը: